Diari Oficial de la Generalitat Valenciana


Sumari del DOGV 6350, del 08-09-2010 (2010/9636)

DECRET 130/2010, de 3 de setembre, del Consell, pel qual es crea un col·legi d'Educació Infantil i Primària a Finestrat, per desglossament del Col·legi d'Educació Infantil i Primària Puig Campana de la mateixa localitat.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6350

Data del DOGV
:   08-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9636


Data del document
:   03-09-2010

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 130/2010, de 3 de setembre, del Consell, pel qual es crea un col·legi d'Educació Infantil i Primària a Finestrat, per desglossament del Col·legi d'Educació Infantil i Primària Puig Campana de la mateixa localitat. [2010/9636]  
La Direcció Territorial d'Educació d'Alacant i la Direcció General d'Ordenació i Centres Docents han emés un informe en què es proposa la creació d'un nou centre docent per a atendre la demanda de places escolars d'Educació Infantil i Primària a Finestrat. El nou centre escolar es crearà per desglossament del Col·legi d'Educació Infantil i Primària Puig Campana.   
L'Ajuntament de Finestrat, segons l'acord adoptat en la sessió plenària de 27 de gener de 2010, va posar a disposició de la Conselleria d'Educació una parcel·la d'11.654,54 m², ubicada entre el carrer de Torrijos, el camí de l'Alfanç, l'avinguda de Madrid i l'avinguda de Sevilla, per a la construcció d'un edifici escolar destinat al nou col·legi d'Educació Infantil i Primària. El conseller d'Educació, per mitjà de la Resolució de 10 de febrer de 2010, va acceptar la posada a disposició del solar efectuada per l'ajuntament. Totes estes actuacions es van portar a terme en el marc de col·laboració establit en la disposició addicional quinze.4 de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.  
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar, d'acord amb les exigències establides en la normativa per la qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 3 de setembre de 2010,  
DECRETE  
Article 1  
Es crea, per desglossament del Col·legi d'Educació Infantil i Primària Puig Campana, codi 08947618, el centre docent següent:  
Província: Alacant.  
Municipi: Finestrat.  
Codi: 81922725.  
Denominació: Col·legi d'Educació Infantil i Primària núm. 2.  
Domicili: Sector 5 parcel·la CS-2 Balcó de Finestrat (CP 03896).  
Titular: Generalitat.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
1. El nou centre escolar iniciarà les activitats en el curs escolar 2010/11, amb 3 unitats d'Educació Infantil i 5 unitats d'Educació Primària.  
2. Este centre impartirà el programa d'educació bilingüe Programa d'Incorporació Progressiva (PIP).  
3. El centre disposarà dels llocs de treball de mestre de les especialitats següents:  
- 4 mestres d'Educació Infantil.  
- 4 mestres d'Educació Primària.  
- 1 mestre especialista en Idioma Estranger, Anglés.  
- 1 mestre especialista en Educació Física.  
- 1 mestre especialista de Música.  
Article 3  
1. El Col·legi d'Educació Infantil i Primària Puig Campana quedarà configurat per 3 unitats d'Educació Infantil i 6 unitats d'Educació Primària.  
2. Este centre impartirà el programa d'educació bilingüe Programa d'Immersió Lingüística (PIL).  
3. El centre disposarà dels llocs de treball de mestre de les especialitats següents:  
- 4 mestres d'Educació Infantil.  
- 6 mestres d'Educació Primària.  
- 1 mestre especialista en Idioma Estranger, Anglés.  
- 1 mestre especialista en Educació Física.  
- 1 mestre especialista en Música.  
- 1 mestre de Pedagogia Terapèutica.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de València nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Tercera  
El personal docent amb destinació definitiva al Col·legi d'Educació Infantil i Primària Puig Campana que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa al seu centre d'origen, en aplicació del que establix la disposició addicional sèptima.3 del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
DISPOSICIONS FINALS  
Primera  
Es faculta el conseller d'Educació perquè adopte les mesures necessàries per al compliment i el desplegament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2010/11, excepte pel que fa al nomenament de l'equip directiu, supòsit en què produirà efectes a partir de l'1 de juliol de 2010.  
València, 3 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN